《东平道中赋得风中絮》
明代·谢与思

陌头杨柳花应稀，树树经风剌眼飞。每恨芬芳根并结，谁怜飘泊质元微。

河豚应节翻虚上，屯雀群喧太剧饥。糁径已惊春事晚，江湖萍梗定何依。

作者简介：谢与思，字见齐，一字方壶。番禺人。明神宗万历八年（一五八〇）进士。官诸暨知县，寻调大田，为蜚语所中，贬秩。筑小楼于郊坰以隐居。卒年三十二。有《抱膝居存稿》。清温汝能《粤东诗海》卷三八、清同治《番禺县志》卷四一有传。